stanford-oval/wikipedia huggingface dataset:
יוסיין בולט
קריירה > אולימפיאדת לונדון (2012)

באולימפיאדת לונדון היה בולט לאתלט המעוטר ביותר ביחד עם אליסון פליקס מארצות הברית לאחר שזכה ב-3 מדליות זהב, בפעם שנייה ברציפות ולראשונה בהיסטוריה של המשחקים האולימפיים, בריצות בהן השתתף. מדליות זהב בריצת 100 מטר שיא אולימפי חדש של 9.63 שניות, לפני יוהאן בלייק (9.75 שניות) וג'סטין גטלין מארצות הברית (9.79 שניות) ובכך קבע בולט את התוצאה השנייה בטיבה בהיסטוריה. בריצת 200 מטר בתוצאה של 19.32 שניות, לפני בלייק (19.44 שניות) ווורן וייר אף הוא מג'מייקה (19.84 שניות) ובריצת שליחים 4x100 מטר ביחד עם נסטה קרטר, מייקל פרטר ובלייק בשיא עולם חדש של 36.84 שניות, לפני ארצות הברית שהשוותה את שיא העולם הקודם של ג'מייקה (37.04 שניות) וטרינידד וטובגו (38.12 שניות).
באליפות העולם שנערכה במוסקבה שברוסיה באוגוסט 2013 זכה בולט ב-3 מדליות זהב, ובכך הפך למדורג במקום הראשון בהיסטוריה במספר המדליות שצבר (11) ובמספר מדליות הזהב שצבר (9) באליפויות העולם. מדליות זהב, בריצת 100 מטר בתוצאה של 9.77 שניות, לפני ג'סטין גטלין (9.85 שניות) ובן ארצו נסטה קרטר (9.95 שניות), בריצת 200 מטר בתוצאה של 19.66 שניות, לפני בן ארצו וורן וייר (19.79 שניות) וקרטיס מיטשל מארצות הברית (20.04 שניות) ובריצת שליחים 4x100 מטר בתוצאה של 37.36 שניות לפני ארצות הברית (37.66 שניות) וקנדה (37.92 שניות).
קריירה > אליפות העולם 2015

באליפות העולם באתלטיקה שנערכה בבייג'ינג, סין באוגוסט 2015 זכה בולט ב-3 מדליות זהב בפעם השלישית בקריירה שלו. בריצת 100 מטר בתוצאה של 9.79 שניות, לפני ג'סטין גטלין (9.80 שניות) ואנדרה דה גראס מקנדה וטרייבון ברומל מארצות הברית (9.92 שניות) ובריצת 200 מטר בתוצאה של 19.55 שניות, לפני גטלין (19.74 שניות) ואנסו ג'בודוואנה מדרום אפריקה (19.87 שניות). לאחר הריצה צלם שנסע על סגוויי איבד את שיווי משקלו ופגע בבולט בטעות ברגלו השמאלית והפיל אותו על הרצפה, אבל בולט התאושש מיד, ובהמשך זכה בזהב גם בריצת השליחים 100x4 מטר בתוצאה של 37.36 שניות, לפני סין (38.01 שניות) וקנדה (38.13 שניות).
קריירה > אולימפיאדת ריו דה ז'ניירו 2016

באולימפיאדת ריו דה ז'ניירו (2016) זכה בולט במדליית זהב בריצת 100 מטר בפעם השלישית ברציפות בתוצאה של 9.81 שניות, לפני ג'סטין גטלין (9.89 שניות), ואנדרה דה גראס (9.91 שניות). בולט זכה בפעם השלישית ברציפות במדליית הזהב גם בריצת 200 מטר בתוצאה של 19.78 שניות, וגם בריצת שליחים 100X4 מטר 37.27 שניות. בכך הפך בולט להיות האתלט הראשון שזוכה בטריפל טרבל – מדליית זהב בשלוש התחרויות הגדולות בשלוש אולימפיאדות שונות.
קריירה > אליפות העולם לונדון 2017

באליפות העולם שנערכה בלונדון באוגוסט 2017 זכה בולט במדליית ארד בריצת 100 מטר האחרונה בקריירה שלו עם תוצאה של 9.95 שניות, אחרי ג'סטין גטלין (9.92 שניות) וכריסטיאן קולמן מארצות הברית (9.94 שניות).
הסכמי חסות

לאחר שזכה במדליית הזהב בריצת ה-200 מטר באליפות העולם לנוער ב-2002, חתם בולט על הסכם חסות עם חברת פומה. כדי לקדם את המרדף של בולט אחר תואר אולימפי באולימפיאדת בייג'ינג, חברת פומה הפיצה סדרה של סרטוני וידאו המתארים אותו רץ באצטדיון האולימפי ומתכונן לאולימפיאדה ולקראת שבירת שיא עולם. לאחר ששבר את שיא העולם בריצת 100 מטר בתחרות בניו יורק, קיבל בולט שבחים בעיתונות, שאף המציאה כינויים על שמו באמצעות משחק מילים. בריצת ה-100 מטר באולימפיאדת בייג'ינג, בולט נעל את נעלי הריצה המוזהבות מתוצרת החברה, ועליהן הכיתוב: "בייג'ינג 100 מטר זהב".
כדורגל

ב-14 בנובמבר 2016 בולט הודיע שיתאמן עם קבוצת הכדורגל בורוסיה דורטמונד.
ב-21 באוגוסט 2018 החל בולט להתאמן בקבוצת סנטרל קוסט מארינרס מליגת העל האוסטרלית בכדורגל.
ב-12 באוקטובר 2018 כבש בולט צמד שערים במשחקו הראשון בתור כדורגלן מקצועי, במשחק ידידות של קבוצתו. לאחר שישה שבועות פרש מכדורגל.
הישגים עיקריים

| שנה | תחרות | מיקום | מקום | סוג ריצה | זמן (שניות) |
| --- | --- | --- | --- | --- | --- |
| 2002 | אליפות העולם לנערים | ג'מייקה קינגסטון, ג'מייקה |  | 200 מטר | 20.61 |
| 2002 | אליפות העולם לנערים | ג'מייקה קינגסטון, ג'מייקה |  | שליחים 100X4 | ‏39.15 |
| 2002 | אליפות העולם לנערים | ג'מייקה קינגסטון, ג'מייקה |  | שליחים 400X4 | ‏3:04.06 |
| 2003 | אליפות העולם לנוער | קנדה שרברוק, קנדה | |  | 200 מטר | 20.40 |
| 2004 | משחקי קרפיטה | ברמודה המילטון, ברמודה |  | 200 מטר | 19.93 |
| 2005 | אליפות מרכז אמריקה והקאריביים | איי בהאמה נסאו, איי בהאמה |  | 200 מטר | 20.03 |
| 2007 | אליפות העולם | יפן אוסקה, יפן |  | 200 מטר | 19.91 |
| 2008 | גרנד פרי ריבוק | ארצות הברית ניו יורק, ארצות הברית |  | 100 מטר | 9.72 שיא עולם |
| 2008 | אולימפיאדת בייג'ינג | הרפובליקה העממית של סין בייג'ינג, סין |  | 100 מטר | 9.69 שיא עולם |
| 2008 | אולימפיאדת בייג'ינג | הרפובליקה העממית של סין בייג'ינג, סין |  | 200 מטר | 19.30 שיא עולם |
| 2008 | אולימפיאדת בייג'ינג | הרפובליקה העממית של סין בייג'ינג, סין | נפסל | שליחים 100X4 | ‏37.10 שיא עולם |
| 2009 | אליפות העולם | גרמניה ברלין, גרמניה |  | 100 מטר | 9.58  שיא עולם |
| 2009 | אליפות העולם | גרמניה ברלין, גרמניה |  | 200 מטר | 19.19 שיא עולם |
| 2009 | אליפות העולם | גרמניה ברלין, גרמניה |  | שליחים 100X4‏ | 37.31 |
| 2011 | אליפות העולם | קוריאה הדרומית טגו, קוריאה הדרומית | נפסל | 100 מטר | - |
| 2011 | אליפות העולם | קוריאה הדרומית טגו, קוריאה הדרומית |  | 200 מטר | 19.40 |
| 2011 | אליפות העולם | קוריאה הדרומית טגו, קוריאה הדרומית |  | שליחים 100X4 | 37.04 שיא עולם |
| 2012 | אולימפיאדת לונדון | הממלכה המאוחדת לונדון, הממלכה המאוחדת |  | 100 מטר | 9.63 שיא אולימפי |
| 2012 | אולימפיאדת לונדון | הממלכה המאוחדת לונדון, הממלכה המאוחדת |  | 200 מטר | 19.32 |
| 2012 | אולימפיאדת לונדון | הממלכה המאוחדת לונדון, הממלכה המאוחדת |  | שליחים 100X4‏ | 36.84 שיא עולם |
| 2013 | אליפות העולם | רוסיה מוסקבה, רוסיה |  | 100 מטר | 9.77 |
| 2013 | אליפות העולם | רוסיה מוסקבה, רוסיה |  | 200 מטר | 19.66 |
| 2013 | אליפות העולם | רוסיה מוסקבה, רוסיה |  | שליחים 100X4 | 37.37 |
| 2015 | אליפות העולם | הרפובליקה העממית של סין בייג'ינג, סין |  | 100 מטר | 9.79 |
| 2016 | אולימפיאדת ריו דה ז'ניירו | ברזיל ריו דה ז'ניירו, ברזיל |  | 100 מטר | 9.81 |
| 2016 | אולימפיאדת ריו דה ז'ניירו | ברזיל ריו דה ז'ניירו, ברזיל |  | 200 מטר | 19.78 |
| 2016 | אולימפיאדת ריו דה ז'ניירו | ברזיל ריו דה ז'ניירו, ברזיל |  | שליחים 100X4 | 37.27 |
הערות שוליים

↑  "Usain Bolt's Olympic goodbye the perfect ending for sprinting's greatest". The Guardian. 21 באוגוסט 2016. {{cite news}}:  (עזרה)
↑  "Bolt completes triple-triple, proves he's greatest sprinter of all time". No. 20 August 2016. The News & Observer. 31 באוגוסט 2016. {{cite news}}:  (עזרה)
↑  "Usain Bolt wins gold in his LAST Olympic race: He cements his legacy as the greatest sprinter in history as he makes it nine gold medals out of nine with 4x100m relay victory". Daily Mail. נבדק ב-31 באוגוסט 2016. {{cite news}}:  (עזרה)
↑  "Usain Bolt is the best of all time says Michael Johnson". BBC. 31 באוגוסט 2016. {{cite news}}:  (עזרה)
1 2 3  עוזי דן, שיא עולם בריצה קלה, באתר הארץ, 17 באוגוסט 2008
↑  סוכנויות הידיעות, אוסיין בולט שבר את שיא העולם ב-100 מ', באתר ynet, 1 ביוני 2008
↑  הודעת הוועד האולימפי, 25 בינואר 2017
↑  מיקי שגיא, בייג'ינג, אתלט גרמני: "בולט לוקח סמים, הוא עובד על כולם", באתר ynet, 20 באוגוסט 2008
↑  מערכת אתר ספורט 5, בולט ובקלה מועמדים לפרס אתלט השנה, באתר News1 מחלקה ראשונה, 10 בנובמבר 2008
↑  בולט ואיסנבייבה נבחרו לאתלטים של השנה, באתר ONE‏, 23 בנובמבר 2008
↑  שיא עולם חדש: בולט עם 9.58 ש' במאה מטר, באתר הארץ, 16 באוגוסט 2009
↑  9.58, באתר וואלה, 16 באוגוסט 2009
↑  Usain Bolt (100 meters), Yohan Blake (200) rule at Van Damme Memorial - ESPN, ESPN, ‏16 בספטמבר 2011
↑  בולט לקח את הזהב עם 9.63 שניות, באתר nrg‏, 5 באוגוסט 2012
↑  אורן אהרוני ואבינעם פורת, אנושי: אוסיין בולט סיים שלישי בריצה האחרונה, באתר ynet, 5 באוגוסט 2017
↑  הסבה מקצועית? בולט יחל להתאמן עם דורטמונד, באתר ONE‏, 14 בנובמבר 2016
↑  Usain Bolt trains to be a footballer. BBC News, 21 August 2018
↑  כבר נגמר? יוסיין בולט הודיע על פרישה מכדורגל, באתר ONE‏, 22 בינואר 2019
| --- | --- |
בקרת זהויות :  NLI: 987007411924605171  PLWABN: 9810591502505606  BIBSYS: 12044191  BNE: XX5696153  BnF: cb166235027 (data)  GND: 142407232  World Athletics: 14201847  ICCU: LO1V391298  ISNI: 0000 0001 2037 4593  LCCN: no2010182477  LNB: 000300464  MusicBrainz: ed315d6c-f86e-483f-b7e2-3c67bf5dd756  NDL: 001202704  NKC: xx0136577  NTA: 330030094  RERO: 02-A018455394  RSL: 000163039  SELIBR: 385025  SUDOC: 165322675  VIAF: 150872155   WorldCat (עם VIAF): 150872155 
בולט, לפני ריצת ה-200 מטר באליפות העולם באוסקה
יוסיין בולט ומו פארח על הפודיום באולימפיאדת לונדון
משפט שבלה על קבוצות ניתנות-לבנייה

משפט שבלה (על שמו של המתמטיקאי הצרפתי קלוד שבלה (אנ')) הוא משפט בגאומטריה אלגברית הקובע כי תמונה של קבוצה ניתנת-לבנייה תחת מורפיזם של יריעות אלגבריות היא קבוצה ניתנת-לבנייה. בפרט, תמונה של מורפיזם בין יריעות אלגבריות היא תמיד ניתנת-לבנייה, על אף שאיננה בהכרח יריעה אלגברית. דוגמה לכך היא ההעתקה  \nu :\mathbb {A} ^{2}\rightarrow \mathbb {A} ^{2} המוגדרת על ידי  \nu (x,y)=\left(x,xy\right); קל לראות כי תמונתה  \nu (\mathbb {A} ^{2})=\left\{(0,0)\right\}\cup \left\{(x,y)\mid x\neq 0\right\} היא אכן איחוד של שתי קבוצות סגורות ובפרט היא ניתנת-לבנייה אולם היא איננה יריעה אלגברית בעצמה. למשפט זה יש השלכות הנוגעות למושג הממד של יריעות אלגבריות, לחבורות אלגבריות ואף שקול לכך שתורת השדות הסגורים אלגברית היא בעלת חילוץ כמתים.
ניסוח המשפט

נקבע  \mathbb {K}  שדה סגור אלגברית.
הגדרה. קבוצה במרחב טופולוגי  X נקראת ניתנת-לבנייה אם היא איחוד סופי של קבוצות סגורות מקומית (קבוצה נקראת סגורה מקומית אם היא פתוחה בסגור שלה).
משפט. יהי  \nu :X\rightarrow Y מורפיזם בין יריעות אלגבריות. אז  \nu (X)\subseteq Y היא קבוצה ניתנת-לבנייה.
לעיתים המשפט מנוסח בצורה שהיא מעט כללית יותר אולם היא נובעת מהראשון בקלות רבה:
משפט. מורפיזם בין יריעות אלגבריות מעתיק קבוצה ניתנת-לבנייה לקבוצה ניתנת-לבנייה.
הניסוח הראשון הוא בסך הכל מקרה פרטי של הניסוח השני. את הניסוח השני ניתן להוכיח בקלות מהראשון מתוך ההבחנה שכל קבוצה סגורה מקומית בטופולוגיית זריצקי היא תת-יריעה אלגברית ומהעובדה שאיחוד סופי של קבוצות ניתנות-לבנייה הוא בוודאי ניתן-לבנייה בעצמו. כמו כן, מעובדה זו קל לראות כי מספיק להוכיח את המשפט תחת הנחת אפיניות ואי-פריקות של  X ושל  Y.
הוכחת המשפט

כאמור אנו יכולים להניח ש-  X ו- Y הן אפיניות ואי-פריקות. כמו כן, על ידי צמצום הטווח אנו יכולים להניח כי  \nu  היא דומיננטית, כלומר ש- {\overline {\nu (X)}}=Y. בהתאם לזאת, אנו מקבלים כי ההעתקה  \nu ^{*}:\mathbb {K} [Y]\rightarrow \mathbb {K} [X] היא שיכון. הוכחת המשפט מתבססת על הלמה הבאה:
למה. תחת הנחות אלו, קיימת קבוצה  \emptyset \neq U\subseteq \nu (X) הפתוחה ב- Y כך ש- \dim \nu ^{-1}(u)=\dim X-\dim Y לכל  u\in U.
למה זו היא למעשה נקודת המפתח וממנה ניתן להוכיח את המשפט בקלות רבה: נרשום את  \nu (X) בתור איחוד של שתי קבוצות-  \nu (X)=U\cup \nu (X\backslash \nu ^{-1}U) כאשר  U\subseteq \nu (X) כמובטח לנו בלמה. באינדוקציה על ממד  X נסיק כי  \nu (X\backslash \nu ^{-1}U) היא ניתנת-לבנייה שכן  X\backslash \nu ^{-1}U היא קבוצה סגורה המוכלת ממש ב- X.  U היא ודאי סגורה מקומית שכן היא פתוחה וכתוצאה מכך  \nu (X) היא ניתנת-לבנייה, כנדרש.
הוכחת הלמה

רעיון ההוכחה הוא למצוא  \emptyset \neq U\subseteq Y פתוחה ו- n\in \mathbb {N}  כך ש- \nu \mid _{\nu ^{-1}U} מתפקטרת על ידי מורפיזם סופי דרך  U\times \mathbb {A} ^{n}. זאת אומרת, נראה שקיים מורפיזם סופי ועל  \mu :\nu ^{-1}U\twoheadrightarrow U\times \mathbb {A} ^{n} כך שהדיאגרמה הבאה מתחלפת (כאן  \pi _{U}:U\times \mathbb {A} ^{n}\rightarrow U היא ההטלה לרכיב הראשון).
ברגע שמצאנו  U,  n ו- \mu  כאלה ההוכחה היא פשוטה:  U אכן צפופה ב- Y שכן  Y היא אי-פריקה. מכיוון ש- \mu  היא סופית אז  \dim \nu ^{-1}\left(u\right)=\dim \pi _{U}^{-1}(u)=\dim \left\{u\right\}\times \mathbb {A} ^{n}=n לכל  u\in U. נותר אם כן להבחין בכך ש- \dim X=\dim \nu ^{-1}(U)=\dim U+n=\dim Y+n ולכן  \dim \nu ^{-1}(u)=\dim X-\dim Y לכל  u\in U.
העובדה שקיים פיקטור כזה מתבססת על משפט הנורמליזציה של נתר: השיכון  \nu ^{*}:\mathbb {K} [Y]\rightarrow \mathbb {K} [X] משרה על  A=\mathbb {K} [X]\otimes _{\mathbb {K} [Y]}\mathbb {K} (Y) מבנה של  \mathbb {K} (Y)-אלגברה נוצרת סופית, וכתוצאה מכך  A היא מודול מטיפוס סופי מעל חוג פולינומים  B:=\mathbb {K} (Y)[X_{1},...,X_{n}] (עבור  n\in \mathbb {N}  כלשהו). עובדה זו שקולה לכך שקיימים  a_{1},...,a_{m}\in A היוצרים את  A כמודול מעל  B כאשר כל  a_{i} מאפס פולינום מתוקן  f_{i}(y) עם מקדמים ב- \mathbb {K} (Y)[X_{1},...,X_{n}]. למעשה, אם  r\in \mathbb {K} [Y] הוא מחלק משותף של כל המקדמים הללו וכן של היוצרים, נקבל כי הם כולם שייכים לחוג מצומצם יותר - \mathbb {K} [Y]_{r}[X_{1},...,X_{n}] (כאן  \mathbb {K} [Y]_{r} מסמן את הלוקליזציה של  \mathbb {K} [Y] ב- r). לפיכך, השיכון:  \mathbb {K} [Y][X_{1},...,X_{n}]\hookrightarrow \mathbb {K} [X] מתרחב לשיכון:  \mathbb {K} [Y]_{r}[X_{1},...,X_{n}]\hookrightarrow \mathbb {K} [X]_{\nu *r}והוא בתורו משרה על  \mathbb {K} [X]_{\nu ^{*}r} מבנה של מודול מעל  \mathbb {K} [Y]_{r}[X_{1},..,X_{n}]. כפי שראינו, היוצרים  a_{1},...,a_{n} הם שלמים מעל  \mathbb {K} [Y]_{r}[X_{1},..,X_{n}] ולכן מודול זה הוא מטיפוס סופי. לפיכך, אנו מקבלים את הדיאגרמה המתחלפת הבאה:
אם נבחר את  U להיות  U=D(r):=\left\{y\in Y\mid r(y)\neq 0\right\}\subseteq Y נקבל כי הדיאגרמה שאותה אנו מעוניינים לקבל היא בדיוק הדיאגרמה הדואלית לדיאגרמה זו.
מסקנות ומשפטים קשורים

למשפט שבלה מספר מסקנות בעלות חשיבות למושג הממד של יריעות אלגבריות וכן לנושאים אחרים.
משפט: אם  \nu :X\rightarrow Y העתקה דומיננטית עם סיבים סופיים אז  \dim X=\dim Y
משפט: הפונקציה  x\longmapsto \dim _{x}\nu ^{-1}\left(\nu \left(x\right)\right) היא רציפה מלעיל. יתר על כן, אם  X אי-פריקה אז רכיבי אי-הפריקות של  \nu ^{-1}\left(\nu (x)\right) הם ממד של לפחות  \dim X-\dim {\overline {\nu (X)}}
משפט: התמונה של מורפיזם בין חבורות אלגבריות היא קבוצה סגורה.
משפט: תהא  G חבורה אלגברית הפועלת על יריעה אלגברית  X. המסלול של כל  x\in X תחת הפעולה של  G הוא סגור מקומית.
מסקנות ומשפטים קשורים > חילוץ כמתים

משפט שבלה למעשה שקול לכך שתורת השדות הסגורים אלגברית (ACF) היא תורה בעלת חילוץ כמתים. ליתר דיוק, ניתן להוכיח את אחד מהם מן השני בקלות רבה על סמך ההבחנה שהקבוצות הניתנות-לבנייה ביריעה אלגברית כלשהי הן בדיוק הקבוצות שהן גדירות ללא כמתים.
לעיון נוסף > ספרים

G.Kempf (1993), Algebraic Varieties, chapter 6.4 - Morphisms
המשפט ב-Stacks project.
לעיון נוסף > אנציקלופדיות

משפט שבלה על קבוצות ניתנות-לבנייה ב nLab.
לעיון נוסף > קישורים נוספים

Images of morphisms: Chevalley’s theorem and elimination theory מאת ראוי ואקיל - אוניברסיטת סטנפורד.
Chevalley's Theorem on Constructible Sets ב-MathOverflow.
רמי איזנבוד, דיון על המשפט עבור סכמות  בקורס בגאומטריה אלגברית במכון ויצמן למדע
נונדיניום

נוּנדיניוּם (Nundinium) היא מילה לטינית שמקורה במילה "נונדינאי" (Nundinae), המציינת את מחזור הימים של הרומאים (ה"שבוע" הרומאי), ושימשה לציון תקופת זמן של קונסולות. בתקופת הקיסרות הרומית, כאשר מספר זוגות של קונסולים נוצרו במהלך שנה אחת, פרק הזמן של קונסולות אחת נקרא "נונדיניום".
המושג נזכר, למשל, בהיסטוריה אוגוסטה (חיבור שנערך בסביבות 400 לספירה), בביוגרפיות של חיי אלכסנדר סוורוס ובחיי טקיטוס.
הערות שוליים

↑  William Smith, LLD, William Wayte, G. E. Marindin, Ed., A Dictionary of Greek and Roman Antiquities (1890), NU´NDINAE
↑  היסטוריה אוגוסטה, חיי אלכסנדר, פרק 28, סעיף 1; פרק 43, סעיף 2; חיי טקיטוס, פרק 9, סעיף 6.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
נובודניסטרובסק

נובודניסטרובסק (באוקראינית: Новодністровськ) היא עיר במחוז צ'רנוביץ, אוקראינה.
היסטוריה

ב-6 באפריל 1973 הוחלט על ידי משרד האנרגיה של ברית המועצות להקים תחנת כוח חדשה על נהר דניסטר. תחילת בנייתה של תחנת כוח חדשה גרמה גם לבנייתה של עיר חדשה. ב-25 בפברואר 1975 הוחלט לקרוא ליישוב החדש בשם נובודניסטרובסק.
ב-1982 לנובודניסטרובסק הוענק מעמד של עיר.
אוכלוסייה

הרכב אוכלוסיית נובודניסטרובסק לפי לאום בשנת 2001:
| 0 | 1 | 2 |
| --- | --- | --- |
|  | לאום | אחוז מכלל אוכלוסייה ב-2001 |
| 1 | אוקראינים | 87.1 |
| 2 | רוסים | 10.2 |
| 3 | מולדובנים | 0.9 |
| 4 | בלארוסים | 0.5 |
| 5 | רומנים | 0.3 |
| 6 | פולנים | 0.2 |
הערות שוליים

↑  Дністрянський М. С. Етнополітична географія України. Львів: Літопис, 2006. С.477 (באוקראינית)
| --- | --- |
בקרת זהויות :  NLI: 987007538060505171  LCCN: n98080154  VIAF: 140901517   WorldCat (עם VIAF): 140901517
קרב מילאי (36 לפנה"ס)

קרב מילאי הוא קרב ימי שניטש בשנת 36 לפנה"ס, במהלך מלחמת האזרחים הרומית, בין ציי אוקטביוס וסקסטוס פומפיוס. הלחימה נערכה ליד מילאי (כיום מילאצו) בחוף הצפון-מזרחי של סיציליה, והסתיימה בניצחונו של אוקטביוס.
רקע

לאחר תבוסתם של שרידי המחנה הרפובליקאי בקרב מונדה בשנת 45 לפנה"ס על ידי יוליוס קיסר, הצליח סקסטוס פומפיוס לברוח לסיציליה וניצל את חוסר היציבות הפוליטית ברומא כדי לבנות לעצמו בסיס בטוח לפעילות. פומפיוס עסק בעיקר בשוד ימי וכך איים על אספקת המזון לרומא.
כל ניסיונותיהם של אנשי הטריומווירט השני להביסו עלו בתוהו, חוזה שלום שנחתם איתו לא קוים על ידו. מעשי האיבה התחדשו בשנת 37 לפנה"ס, פומפיוס הביס את אוקטביוס בקרב מסינה כתוצאה מחוסר ניסיונו של האחרון בלוחמה ימית. כתוצאה מהתבוסה אוקטביוס העביר את השליטה בצי למצביאו הראשי מרקוס ויפסניוס אגריפה וזה החל לבנות ולאמן את הצי מחדש.
הקרב

בשנה הבאה הצי החדש של אוקטביוס גמר את אימוניו והיה מוכן לצאת למלחמה. תחילה נחת אגריפה עם הצי בסטרונגילי (כיום סטרומבולי) שבאיים הליפאריים, משם הוא הצליח לכבוש את האי היקסיאה (כיום באסילוצו) ללא התנגדות ונערך לתקוף את מילאי.
במילאי היה מוצב צי של 40 ספינות בפיקודו של דמוקרטס. פומפיוס, שהבין את הסכנה שבפלישה על בסיס פעולתו, שלח כתגבורת צי נוסף בן 45 ספינות בראשותו של אפולופאנס.
בתחילה תכנן אגריפה לתקוף את מילאי בעזרת חצי מכוחותיו, אולם כשהגיע נוכח לדעת שרוב הצי של פומפיוס נמצא במקום, ולכן הוא הזעיק את שאר כוחותיו מהיקסיאה. במקביל הודיע אגריפה לאוקטביוס על התפתחות העניינים ואוקטביוס הצטרף אליו לקרב. אגריפה פיקד על האגף המרכזי בצי שהיה מורכב מאוניות חמש-חתרית כבדות בעוד שציו של פומפיוס היה מורכב מליבורניות. יתרון התמרון והניסיון היה לצדו של פומפיוס בעוד שיתרון חוזק הספינות היה שייך לאגריפה.
למרות יכולת התמרון של פומפיוס חוזקו של הצי הקיסרי הכריע את המערכה. האוניות הגדולות והחזקות של אגריפה הצליחו לנגח את האוניות הקטנות והחלשות. כמו כן עשה הצי הקיסרי שימוש במתקן "העורב", שנועד ללכוד ספינות אויב. פומפיוס הורה לצי שלו לסגת והם ברחו למים רדודים היכן שספינותיו הכבדות של אגריפה לא יכלו לרדוף אחריהם. אגריפה ניסה בהתחלה לצור על הצי של פומפיוס אולם עד מהרה ויתר על תוכנית זאת בעקבות מצבם הרע של מלחיו.
הצי המובס של פומפיוס הצליח לסגת לבסיסו. בסך הכל איבד הצי 30 ספינות לעומת 5 ספינות של הצי הקיסרי שהוטבעו. הניצחון הקיסרי במילאי היה ראשית הסוף של פומפיוס ותרם רבות להגדלת יוקרתו וביסוס כוחו ושליטתו של אוקטביוס ברומא ואיטליה.
לקריאה נוספת

Appianus. Roman History. Translated by H. White. The Loeb Classical Library. Cambridge (MA), Harvard University Press, and London, William Heinemann, 1912. Digitized copy in: LacusCurtius.
J.S. Morrison, Greek and Roman Oared Warships, 399-30 B.C. Oxford, Oxbow Books, 1996. pp. 154–157.
מיקום הקרב
נהר טאדונג

| --- | --- |

 מידע כללי
 אורך:  439 קילומטרים
 אגן ניקוז:  20,344 קמ"ר 
 מוצא:  הרי ראנגנים 
 יובלים:  Chaeryong River, Potong River 
 שפך:  מפרץ קוריאה 
 מדינות באגן הניקוז:  קוריאה הצפונית 
  (למפת קוריאה הצפונית מוגדלת) פיונגיאנג המהונג צ'ונגג'ין נאמפו וונסן סינוויג'ו טאנצ'ון קאצ'ון קסונג סריוון הרפובליקה העממית של סין  רו. קוריאה הדרומית  ים יפן הים הצהוב טאדונג(למפת קוריאה הצפונית רגילה) פיונגיאנג המהונג צ'ונגג'ין נאמפו וונסן סינוויג'ו טאנצ'ון קאצ'ון קסונג סריוון הרפובליקה העממית של סין  רו. קוריאה הדרומית  ים יפן הים הצהוב טאדונג
 
נהר טאדונג (Taedong) הוא הנהר השני באורכו בקוריאה הצפונית, ובעל חשיבות כלכלית, תחבורתית וחברתית לתושבי המדינה כולה.
הנהר מתחיל בהרי ראנגנים שבצפון המדינה, ומשם חוצה את המדינה לכיוון דרום-מערב עד לעיר נאמפו, שם נשפך לים הצהוב. בנתיבו, הנהר חוצה גם את עיר הבירה של קוריאה הצפונית, פיונגיאנג, כאשר לאורך הנהר ממוקמים מספר אתרים בעלי חשיבות היסטורית, תרבותית ותיירותית, ביניהם מגדל ג'וצ'ה וכיכר קים איל סונג.
אורך הנהר הוא 439 ק"מ, ולאורך מרבית נתיבו מתאפיין בקרקעית עמוקה. זהו הנהר החמישי באורכו בחצי האי הקוריאני כולו, והשני באורכו בקוריאה הצפונית.
הודות לקרקעיתו העמוקה, הנהר משמש כאמצעי תחבורה מרכזי עבור תושבי קוריאה הצפונית.
סכרים וגשרים

במהלך שנת 1986, ממשלת קוריאה הצפונית השלימה את בנייתו של סכר באורך 8 ק"מ בשפכו של הנהר, סמוך לנאמפו. מטרת הסכר היא לווסת את גובה פני הנהר כהגנה מפני שיטפונות, וכן להשקיית אדמות חקלאיות חדשות שהתגלו עקב נסיגה המים באזור מפרץ קוריאה. עם זאת, הסכר פגע ביכולתו הטבעית של הנהר לניקוי מזיהומים, ומשכך יש צורך בעבודות תחזוקה שוטפות לשם טיהורו ממזהמים שונים.
סכרים אחרים שהוקמו לאורך הנהר, כגון סכר ניונגוון, נועדו לספק אנרגיית מים לקוריאה הצפונית.
לאורך פיונגיאנג, ישנם שישה גשרים על הנהר המחברים בין שתי גדותיו.
נופי הנהר

הנהר בפיונגיאנג
צילום מכיוון כיכר קים איל סונג בפיונגיאנג. ברקע מגדל ג'וצ'ה
הנהר בשנת 1889
מצעד על גדות הנהר
גדת הנהר בפיונגיאנג
שיט בנהר, למרגלות נמל נאמפו
ראו גם

גאוגרפיה של קוריאה הצפונית
הערות שוליים

↑  Suh, Dae-Sook (1987) "North Korea in 1986: Strengthening the Soviet Connection" Asian Survey 27(1): pp. 56–63, page 62
↑  Tenenbaum, David J. (2005) "International Health: North Korean Catastrophe" Environmental Health Perspectives 113(1): p. A26, page A26
גרפולוגיה

גרפולוגיה היא תורה פסאודו-מדעית הקושרת בין כתב ידו של אדם לבין אישיותו.
ענף אחר, המזוהה בטעות עם גרפולוגיה, נקרא ניתוח מסמכים וחתימות. תחום זה בוחן זיוף מסמכים וחתימות תוך שימוש בשיטות מדעיות, כאשר העוסקים בו מוכרים כעדים מומחים בבית משפט.
גרפולוגים טוענים כי הם יכולים להסיק מידע על אישיותו וחייו של אדם על פי כתב ידו. מחקרים אמפיריים אשר בחנו את תקפות שיטות האבחון בגרפולוגיה מצאו פעם אחר פעם כי לא קיים מתאם בין ממצאיה למציאות. גרפולוגיה שימשה בעבר במדינות שונות, בתפקיד רשמי או רשמי למחצה, ככלי סינון בתחומים כמו אבחון רפואי או תעסוקתי, אך בשנים האחרונות דעך העניין בגרפולוגיה ככלי לנושא זה. לבד מבצרפת, בה אחוזים גבוהים יחסית משתמשים בגרפולוגיה למיון עובדים, במדינות אחרות באירופה, כמו איטליה, יוון והולנד, שיעור המשתמשים בה קטן מ־10%. מחקר שנערך בשנת 2009 הצביע על־כך שגם בשיעור זה יש הפרזה, ובחינה של המצב בשווייץ הצביעה על כך שפחות מאחוז מהמועסקים נדרשים לעבור בדיקה גרפולוגית.
הנחות היסוד של הגרפולוגיה

הגרפולוגיה מבוססת על מספר הנחות יסוד:
כאשר אדם כותב, תכונות שונות שלו מוצאות ביטוי בכתב ידו.
אדם אינו יכול לשנות מרצונו את צורת כתיבתו, בלי להותיר סימנים ניתנים לזיהוי לשינוי זה.
המנגנון להפקת תנועות הכתיבה נמצא במתאם למצב מערכת העצבים המרכזית ומשתנה בהתאם לה.
אות או צורת תו אינה מייצגת בהכרח תכונה מסוימת. המשמעות של האות או התו מוקשת על פי הנסיבות, ההקשר ועוצמת הלחץ.
לטענת מתנגדי הגרפולוגיה ההנחה הראשונה מבין הארבע היא אקסיומה לא מוכחת, שתי הבאות הן השערות טיפוסיות לפסאודו-מדע[דרוש מקור] במובן זה שקשה מאוד או בלתי–אפשרי להפריכן או לתקפּן. הנקודה הרביעית היא החשובה מכולן, משום שעולה ממנה כי ניתן לפתח תאוריה ומתודה לניתוח הקשר שבין כתב היד (ובמקרים אחרים, ציור או חתימה) לבין תכונות אופי, רגש ונפש ספציפיות. טענת חסידי הגרפולוגיה היא כי מתודה גרפולוגית מסוימת מאפשרת ניתוח כזה. טענת מתנגדי הגרפולוגיה היא כי אין שום הוכחה, ניסיון או בדיקה מדעית המאששת טענות אלו.
מתודות גרפולוגיות

גרפולוגיה אינטגרטיבית (משולבת): ידועה גם בשם "גרפואנליזה" או "שיטת הסימנים הקבועים" או ה"שיטה הצרפתית". התאוריה שביסוד שיטה זו היא שאותיות מסוימות מקושרות לתכונות אופי מסוימות וצורות התנועות מקושרות לתכונות אישיות בהקשר זה. לדוגמה, האות t שבה הקו החוצה האופקי נמצא מעל לגזע האות מצביעה על נטייה לחלום בהקיץ. נכון לשנת 2021, לא פורסם מחקר המצביע על כך שיש ממש בקישור בין התנועות וצורתן לתכונות אופי כלשהן.
גרפולוגיה הוליסטית: שיטה זו מכונה לעיתים קרובות גם גרפולוגיית גשטאלט (תבנית), אף כי אין לה קשר לתאוריית הגשטאלט. התורה פותחה בערך בשנת 1920 בגרמניה. לפי גישה זו, ניתן לבנות פרופיל אישיות כללי של אדם על בסיס שילוב אלמנטים שונים בכתב ידו, כמו קיטוב בין תנועות, שוליים, לחץ וריווח. גישה זו טוענת שעל מנת לנתח כתב יד, חייבים להשתמש בטקסט חופשי שהאדם כותב, ולא בטקסט המוכתב לו.
ניתוח סמלי: לפי גישה זו, ניתן לבחון סמלים כהופעתם בכתב ידו של אדם.
תמיכה מדעית

העוסקים בגרפולוגיה מייחסים לפעילותם יכולות מרחיקות לכת.
אולם מספר מחקרים בחנו את תקפות הטענות של הגרפולוגיה ליכולת לנתח כתב יד ולהסיק מניתוח זה מסקנות תקפות לגבי הכותב. מחקרים מדעיים שנעשו לא מצאו אישוש לטענותיהם של הגרפולוגים, ומצאו כי כושר הניבוי של גרפולוגים זהה לכושר ניבוי של אנשים מהציבור הרחב.